En nokså liten til middelsstor (ca. 12 millimeter), avlang, mørkt bronseaktig gullbasse. Oversiden er halvblank, tett og kraftig punktert, spredt kledt med lange, lyse, oppstående hår. Hodet har to nokså lange, spisse tenner foran. Pronotum har kremgule sidestriper og en liten, rund, gulaktig flekk på hver side innenfor disse. Dekkvingene har kremgule flekker som gjerne kan flyte sammen til uregelmessige rader. Beina er mørke.